રાજકીય પક્ષો માટે સોશયલ મીડિયા માહિતી મેળવવા અને મતદારો સુધી મેસેજ પહોંચાડવા માટે મહત્વનું પ્રચાર માધ્યમ બની ગયું છે અને તેનો વિશ્વભરમાં ઉપયોગ કરવામાં આવે છે. સૌથી પહેલા બરાક ઓબામાએ 2008માં ટ્વીટર અને ફેસબુકની શક્તિનો દુનિયાને પરિચય કરાવ્યો હતો. બ્રિટનની પોલિટિકલ કન્સલ્ટન્ટ ફર્મ ક્રેમ્બ્રિજ એનાલિટિકાનું નામ 2017માં અમેરિકાના રાષ્ટ્રપ્રમુખની ચૂંટણી વખતે ઘણું ઉછળ્યું હતું. ભારતમાં પણ નરેન્દ્ર મોદીએ 2014ની લોકસભા ચૂંટણીમાં અને અરવિંદ કેજરીવાલે 2015ની દિલ્હી વિધાનસભાની ચૂંટણીમાં ઓબામાના કેમ્પેન મોડલનો સોશયલ મીડિયાનો ભરપૂર ઉપયોગ કર્યો હતો અને યુવા મતદારોને આકર્ષવામાં ખાસ્સી સફળતા મેળવી હતી.